Põhjala Tähistel

Põhjala Tähistel oli soomepoiste ajakiri. Ajakiri kajastas soomepoiste sõjateed, hilisemat elukäiku ja mälestusi, soomepoiste organisatsioonide tegevusi ning avaldas soomepoistest kirjanike luulet ja jutustusi.

Ajakirja hakkas välja andma Soomepoiste Klubi Torontos 1956. aastal Torontos. Ajakiri ilmus ebaregulaarselt, mõnikord üks number aastas, mõnikord ka üle aasta. Ajakirja numbrid 1–20 andis aastatel 1956–1993 välja Soomepoiste Klubi Torontos koos JR 200 Sõprusühinguga Stockholmis ja alates 1962. aastast koos JR 200 Koondisega Göteborgis. Ajakirja numbrid 21–30 anti aastatel 1993–2004 välja Eestis, väljaandjaks Soome Sõjaveteranide Eesti Ühendus. Ajakirja 31. number ilmus 2006. aastal Torontos. Ajakirja 32. numbri andis 2007. aastal välja taas Soome Sõjaveteranide Eesti Ühendus. Ajakirja viimase ilmunud numbri andis 2008. aastal välja taas Soomepoiste Klubi Torontos.Hellar Grabbi. 50 aastat soomepoiste ajakirja "Põhjala Tähistel". Estonian World Review, 24.11.2006Hannes Oja. Tänavune "Põhjala Tähistel". Estonian World Review, 27.06.2008

Ajakirja toimetajad
Johannes Vihma (1956–1975)
Raimond Kolk (1956–1963) 
Arved Viirlaid (1956–1971)
Martin Juhkam (1956–1971)
Rain Rebas (1963–1968)
Ilmar Laan (1975)
Hannes Oja (toimetuse sekretär 1956–1975, toimetaja 1981–1993, 2006 ja 2008)
Heino Kask (koostaja 1994–1998) 
Helmut Elstrok (koostaja 1999–2003)

Viited

Kategooria:Eesti endised ajakirjad

Kategooria:Eesti kultuur Kanadas